HP Officejet/HP Officejet Pro Produktbemærkninger

## HP Officejet J5700 All-in-One og HP Officejet Pro K5300/K5400 Printer Produktbemærkninger

## For Microsoft® Windows 2000, Windows® XP og Windows Server 2003

Dette dokument indeholder de seneste bemærkninger, fejlfindingstip og andre nyttige oplysninger, der muligvis ikke findes andre steder i softwaren eller dokumentationen.

### EMNER

1. Problemer med installation og afinstallation

2. Andre kendte problemer

3. HP All-in-One-problemer

4. Kendte problemer i forbindelse med bestemte softwareprogrammer

5. Sådan finder du flere oplysninger

6. Juridiske erklæringer

### 1. Problemer med installation og afinstallation

#### Du må ikke slukke for enheden eller frakoble kablerne, mens installationsprogrammet kører under den første installation af hardware

Hvis du har tilsluttet USB-kablet og tændt for enheden, må du ikke slukke for enheden eller frakoble kablet, mens installationsprogrammet kører. Hvis det sker, fuldføres installationsprogrammet ikke.

#### Der oprettes ikke et enhedsikon efter USB-installation

Hvis du har tilsluttet enheden til computeren via et USB-kabel, skal du kontrollere, at kablet er korrekt tilsluttet, og at der er tændt for enheden. Genstart om nødvendigt systemet.

Hvis systemet stadig ikke kan finde enheden, skal du lægge start-cd'en i cd-drevet, klikke på Hjælpeprogrammer og derefter på Afinstaller. Når afinstallationen er fuldført, skal du genstarte computeren og installere softwaren igen.

#### Nogle Windows-systemer skal genstartes efter installationen

Genstart systemet efter installationen, hvis systemet beder om det.

Hvis du ikke genstarter systemet, kan du muligvis ikke udskrive, og der er risiko for, at nogle programmer ikke fungerer korrekt. Det skyldes, at installationsprogrammet opdaterer netværksrelaterede filer, hvis du er koblet på et netværk, og opgraderer installationsprogrammet i Microsoft Windows til version 2.0, hvis systemet anvender en ældre version. Disse aktiviteter kræver, at systemet genstartes.

#### Ved installation via netværk kan nogle af filerne i nogle Windows-systemer ikke findes

Hvis du installerer enheden via netværk, og den netværkssti, du har angivet (da systemet bad om det), er meget lang, kan installationen ikke finde alle installationsfilerne.

Dette er en begrænsning i operativsystemet. Det kan kun understøtte et begrænset antal tegn i den komplette sti (inklusive filnavn), som du angiver.

Dette problem løses ved at mappe til netværksdrevet, hvis du ikke allerede har gjort det. Du kan også undersøge, om filerne er tilgængelige på et netværksdrev med en kortere sti. Spørg netværksadministratoren.

#### Installation og brug af softwaren på en computer, som kører firewall-software

Firewall-software beskytter computeren mod indtrængen. Denne software kan dog forhindre, at du kan installere enheden. Prøv én af nedenstående løsninger for at installere enheden:

- Brug installationsprogrammets søgefunktion, som du kan bruge til at identificere en bestemt enhed ved hjælp af dens IP-adresse.

- Slå firewall'en fra midlertidigt under installationen, og aktivér den igen efter installationen.

Når du har genaktiveret firewall-softwaren, får du muligvis meddelelser om, at programmer forsøger at få adgang til internettet, hvis du har installeret hjælpeprogrammerne HP Status eller myPrintMileage, eller hvis enhedens IP-adresse er ændret. Nedenstående programmer er relateret til disse hjælpeprogrammer:

#### Tilføjelse af nye enheder efter installation af softwaren

Når du har gennemført installationen af softwaren på computeren ved hjælp af installationsprogrammet, skal du udføre følgende trin:

1. Luk alle programmer.

2. Sæt start-cd'en i cd-rom-drevet. Cd-menuen åbnes automatisk. Hvis cd-menuen ikke starter automatisk, skal du klikke på Start og derefter på Kør. Gå til computerens cd-rom-drev, klik på Setup.exe og derefter på Åbn. I dialogboksen Kør skal du klikke på OK.

3. I cd-menuen skal du klikke på Installer.

4. Følg vejledningen på skærmen for at fuldføre installationen. Vælg Tilføj enhed i installationsprogrammet, når du bliver bedt om det, for at tilføje flere enheder, som er tilsluttet direkte til computeren eller er tilgængelige i et netværk.

#### Installation af 64 bit-printerdrivere

Windows XP Professional x64 Edition understøtter to 64-bit-arkitekturer. Den ene er baseret på Explicitly Parallel Instruction Computing (EPIC) og understøtter Intel® Itanium®-processorserien. Den anden er baseret på 64-bit-udvidelser til x86-instruktionssættet og understøtter både AMD64 og Intel Xeon med Intel Extended Memory 64 Technology (EM64T).

Dette produkt understøtter kun AMD64 x86-platformen.

Søgning efter tilgængelige netværksenheder i Windows XP Starter Edition

Når softwaren installeres på en computer, som kører Windows XP Starter Edition, kan du ikke bruge installationsprogrammet til at søge efter tilgængelige netværksenheder. Disse enheder skal i stedet tilføjes manuelt ved at indtaste deres IP- eller hardware-adresser (MAC) i installationsprogrammet.

Brug af Guiden Ny hardware fundet i Windows 2003

Når du installerer softwaren på en computer med Windows 2003, kan du ikke angive en UNC-sti (f.eks. \\server\mappe) til drivernes placering i Guiden Ny hardware fundet. Du kan angive drivernes placering ved at knytte placeringen til et netværksdrev og derefter finde placeringen ved hjælp af funktionen Gennemse.

### 2. Andre kendte problemer

#### Problemer med udskrivning med indstillinger med høj opløsning og store forstørrelser

Der kan opstå problemer som eksempelvis utilstrækkelig diskplads eller blanke udskrifter i forbindelse med udskrivning med høj opløsning (med indstillinger som 4800x1200 optimeret dpi eller 1200 dpi) og forstørrelse af udskrifter til over 248 % (ved brug af HP ZoomSmart). Vælg i stedet den bedste indstilling (som anvender PhotoREt-teknologi), så driveren automatisk kan justeres til den bedste kombination af udskriftshastighed og -kvalitet.

#### Udskrivning af støtteark

Hvis du forsøger at udskrive et dokument, som indeholder sider i både stående og liggende format ved brug af funktionen Støtteark, risikerer du at få et uventet resultat. Vi anbefaler, at du ikke bruger funktionen Støtteark til udskrivning af denne type dokumenter.

#### Udskrivning af vandmærker

Hvis funktionen Ruder er valgt som global standardindstilling, kan du muligvis ikke udskrive et vandmærke på dine dokumenter, selvom du fjerner markeringen i (deaktiverer) funktionen Ruder i softwaren. Det skyldes, at softwaren ikke tillader brug af Vandmærke sammen med funktionen Ruder.

#### Brug af funktionen Minimer marginer

Funktionen Minimer marginer i printeren gør det muligt at udskrive tættere på papirets nederste kant. Denne funktion kan kun anvendes ved udskrivning af enkeltsidede udskriftsjob.

Der udskrives ingenting ved udskrivning i gråtoner på fotopapir

Ved udskrivning på fotopapir kan du vælge funktionerne Udskriv i gråtoner og Kun sort blæk under fanen Foto for at udskrive i gråtoner med blæk fra den sorte blækpatron alene. Der udskrives dog ikke noget på fotopapiret.

Ved udskrivning i gråtoner på fotopapir skal du kontrollere, at funktionen Kun sort blæk ikke er valgt.

Fed, farvet tekst bliver ikke udskrevet korrekt i Windows 2000

Ved udskrivning fra en computer, som kører Windows 2000 kan nogle asiatiske fonte, som er i både fed og farver, ikke udskrives korrekt. For at kunne udskrive disse fonte korrekt skal du konvertere dem til kurver eller grafik eller oprette en PDF-fil af dokumentet, hvor fontene ikke er integrerede, hvorefter dokumentet udskrives.

Udskrivning kan ikke foretages i Windows XP x64

Hvis du ikke kan udskrive fra en computer, som kører Windows XP x64 uden Service Pack 1 eller med ældre versioner af Service Pack 1 (f.eks. 1635 og 1850), skal computeren opdateres med den nyeste Service Pack. Du kan finde flere oplysninger på http://www.microsoft.com.

Status for Toolbox i netværksmiljøer

I netværksmiljøer, hvor der kræves kommunikation mellem server og klientcomputere, kan Toolbox ikke overvåge enheden. Toolbox viser derfor ikke meddelelser om enhedens status.

### 3. HP All-in-One-problemer

#### Scanning af emner med høj opløsning

Ved scanning af store emner med høj opløsning (f.eks. 2400 dpi) kan scanningsprocessen tage lang tid, og filstørrelsen kan blive meget stor (nogle gange over 2 GB). Photosmart-softwaren kan derfor ofte ikke håndtere filerne.

Ved scanning af store emner skal du bruge den optimale scanningsopløsning anbefalet af softwaren. Brug kun 2400 dpi til scanning af dias og negativer.

Scanningsboksen beskæres i vinduet med scanningsvisning

Ved scanning af nogle fotos og billeder beskæres scanningsboksen i visningen, så hele billedet ikke vises. Hvis denne visning accepteres, beskæres det endelige scannede billede.

Du kan forhindre beskæringen ved at forstørre scanningsboksen manuelt.

Meddelelse om initialisering/kommunikationsfejl vises under scanning

Hvis der under scanning vises en meddelelse på din computer om, at enheden ikke initialiseres, eller at der er en kommunikationsfejl, skal du afslutte scanningssoftwaren, slukke enheden, tænde enheden igen og derefter udføre scanningen igen. Hvis meddelelsen vises igen, kan du prøve at slukke både enheden og din computer og derefter tænde for dem begge igen, hvorefter du skal forsøge at scanne igen.

Hvis problemet ikke er løst, skal du deaktivere JPEG-komprimeringsindstillingen i scanningssoftwaren:

1. Åbn Solution Center på din computer.

2. Klik på Settings, klik på Scan Settings, og klik derefter på Scan Preferences.

3. På fanen Quality vs Speed skal du fjerne markeringen i afkrydsningsfeltet Use JPEG compression for upload.

Overførsel af billeder

Når enheden er tilsluttet vha. en netværksforbindelse (enten trådløst eller via Ethernet), fungerer overførsel af billeder fra et digitalkamera ikke ordentligt Photosmart-softwaren. Du kan i stedet bruge Solution Center-softwaren (som blev installeret sammen med enhedens software) til at overføre billeder.

### 4. Kendte problemer i forbindelse med bestemte softwareprogrammer

#### Corel® Draw 8.0

Der mangler grafik. Hvis der udskrives med skiftevis lyse og mørke bånd, kan du ændre Bitmap Output Threshold til en lavere værdi.

1. Klik på Udskriv, Diverse, og vælg Specialindstillinger.

2. Vælg funktionen Bitmap Output Threshold (K:).

3. Indstil værdien til 30.

Corel teknisk support

(613) 728-7070 (USA)

E-mail: custserv@corel.ca

Internet: http://www.corel.ca

#### Corel Print House, PhotoPaint, PhotoHouse

Disse programmer læser driverens udskriftstilstand (Normal, Bedst etc.), når programmet startes. De detekterer ikke ændringer i udskriftstilstanden, når programmet begynder at køre. Den ventede udskriftskvalitet opnås ved at indstille den ønskede udskriftstilstand via boksen Printere i Windows. Vælg Dokumentstandarder, og indstil den ønskede Udskriftskvalitet. Luk dialogboksene, og start programmet. Herefter ændres udskriftskvaliteten ved at lukke programmet, ændre Udskriftskvalitet og derefter genstarte programmet.

Corel teknisk support

(613) 728-7070 (USA)

E-mail: custserv@corel.ca

Internet: http://www.corel.ca

#### Office 2003

Når du udskriver et JPEG-billede fra et Office 2003-dokument på en computer, som kører Windows XP, udskrives to billeder på udskriften.

Dette problem løses ved at downloade og installere en opdatering fra Microsoft.

http://support.microsoft.com/default.aspx?scid=kb;en-us;843284

Microsoft Word

Når du scanner i Microsoft Word ved hjælp af funktionen Indsæt i menuen Filer, scanner enheden kun de dokumenter, der er placeret på scannerens glasplade. Dokumenter i ADF'en scannes ikke. Hvis du vil scanne ved hjælp af ADF'en, skal du i stedet vælge funktionen Brugerdefineret indsættelse i menuen Filer.

Adobe Acrobat 7.0

Når du udskriver et PDF-dokument i Acrobat 7.0 med en opløsning på 600 dpi eller højere, mangler der tekstbokse på udskriften. Hvis du vil udskrive dokumenter i Acrobat 7.0, skal du ændre opløsning til 300 dpi.

### 5. Sådan finder du flere oplysninger

#### Installationsplakat:

Med brugervenlige illustrationer, som beskriver installeringen af enheden.

#### Opsætningsvejledning:

Med vejledning til installation af enheden og identifikation af enhedens dele.

#### Brugerhåndbog:

Med produkt- og supportoplysninger.

Den ligger i mappen Docs på start-cd'en. Hvis du vil se CHM-filen, skal computeren køre Microsoft Windows og Internet Explorer version 4.01 eller nyere.

#### Websted:

http://www.hp.com/support/ har et link til HP's supportwebsted, hvor du kan finde oplysninger om den nyestes software, produkter, operativsystemer, support, mm.

### 6. Juridiske erklæringer

Bekendtgørelser vedrørende varemærker

Adobe og Acrobat er varemærker tilhørende Adobe Systems Incorporated.

Corel er et varemærke eller registreret varemærke tilhørende Corel Corporation eller Corel Corporation Limited.

Intel og Itanium er varemærker eller registrerede varemærker tilhørende Intel Corporation eller Intel Corporations datterselskaber i USA og andre lande.

Microsoft, Windows og Windows XP er registrerede varemærker i USA tilhørende Microsoft Corporation.

Copyright

© 2007 Copyright Hewlett-Packard Development Company, L.P.

Reproduktion, tilpasning eller oversættelse uden forudgående skriftlig tilladelse er forbudt, hvis ikke andet er angivet i henhold til lovgivning om copyright.

Oplysningerne i dette dokument kan ændres uden varsel.

Garantierne for HP-produkter og -services er udelukkende angivet i de udtrykkelige garantierklæringer, der leveres sammen med sådanne produkter og services. Ingen oplysninger i dette dokument kan udlægges som en yderligere garanti. HP påtager sig intet ansvar for eventuelle tekniske fejl, trykfejl eller udeladelser i dette dokument.